ჩვენ არ გვინდა დღეს სოდომ-გომორული, ხვალ კი პედოფილურ-ინცესტური ევროპა,

ანუ რა რეკომენდაციებს აძლევს ევროსაბჭო საქართველოს

 ჩვენ ხელთაა დოკუმენტი: **CM/Rec [2010]5, იმპლემენტაციის მონიტორინგი, საქართველო 2012: ევროპის მინისტრთა საბჭოს რეკომენდაცია[[1]](#footnote-1) წევრი სახელმწიფოებისათვის - სექსუალური ორიენტაციისა და გენდერული იდენტობის საფუძველზე დისკრიმინაციის აღმოფხვრის თაობაზე; რეკომენდაციის შესრულების მონიტორინგი.** დოკუმენტის ავტორია „ქალთა ინიციატივების მხარდამჭერი ჯგუფი“.

 მოკლე შეფასებით ეს რეკომენდაციის შესრულების მონიტორინგი (შემდგომში „ანგარიში“-ავტ.) არის ქართველი ხალხის უფლებების შემლახველი, მისი საზოგადოებრივი ნებელობის, ზნეობრივი ცნობიერებისა და სხვა ღირებულებითი ფასეულობების უგულვებელსმყოფელი დოკუმენტი, შესრულებული აგენტურულად მოღვაწე არასამთავრობო ორგანიზაციის მიერ, რომელიც ცდილობს მაქსიმალურად მუქ ფერებში დახატოს საქართველოში არსებული სიტუაცია, რათა პატრონებისაგან მეტი ფინანასები (გრანტები) მიიღოს. მაგრამ ამ ანგარიშზე მეტად ჩვენთვის უფრო მნიშვნელოვანია თავად ევროპის მინისტრთა საბჭოს რეკომენდაცია (შემდგომში „რეკომენდაცია“-ავტ.) საქართველოს მიმართ, მითუმეტეს რომ წინამდებარე ანგარიშს მსჭვალავს ის სულისკვეთება, ლექსიკა და რიტორიკა, რომელიც გამოსჭივის თავად ევროსაბჭოს რეკომენდაციის შინაარსიდან. ამიტომ ყურადღება უნდა მივაპყროთ სწორედ ამ რეკომენდაციას. თუ ამ რეკომენდაციას გავეცნობით, აშკარად დავინახავთ, რომ მისი შეფარული მიზანია ძალადობრივად, წევრი ქვეყნის, ამ შემთხვევაში, სქართველოს ხელისუფლების იძულება, შექმნას სამართლებრივ-რეპრესიული მექანიზმები და შემდგომ გამოიყენოს ისინი, რათა იძულების გზით თავს მოახვიოს ქართელ ხალხს მისი მრწამსისთვის, ზნეობისთვის, კულტურისა და ტრადიციებისათვის მიუღებელი ცხოვრების წესი და ქცევის ნორმები. სხვა სიტყვებით რომ თქვათ, - ვითომ უმცირესობათა უფლებების დაცვის საბაბით, ესაა შორს გამიზნული გეგმა, ქართველი ხალხის თვითმყოფადობის, კაცობრიობის წინაშე მისი ისტორიული მისის უგულებელყოფისა და სარწმუნოებრივი და ზნეობრივი არჩევანის[[2]](#footnote-2) ზეწოლით შეცვლის პროგრამა, ანუ ესაა ქართველი ხალხის იდენტობის იძულებით შეცვლის გეგმა. პერსპექტივაში ეს რეკომენდაციები მთლიანად ანადგურებენ კონკრეტული ადამიანებისა და მთელი ერის დამოუკიდებელი არჩევანის გაკეთების ფუნდამენტურ უფლებას.

 ამ მოკლე შეფასების შემდეგ უფრო დეტალურად განვიხილოთ ევროსაბჭოს რეკომენდაცია და თავად ანგარიშიც. 2010 წლის 31 მარტს ევროპის საბჭოს მინისტრთა კომიტეტმა მიიღო რეკომენდაცია **„სექსუალური ორიენტაციის და გენდერული იდენტობის საფუძველზე დისკრიმინაციასთან ბრძოლის ზომების შესახებ“**. დემოკრატიის სახელით მეტყველი გენდერელების არადემოკრატიულობა მათივე მსჯელობიდნ ჩანს (იხ. ციტატა ანგარიშიდან): **„მიუხედავად იმისა, რომ ეს უფრო რეკომენდაციაა და არა კონვენცია . . . წევრ სახელმწიფოებს მისი შესრულების მკაფიო ვალდებულება ეკისრებათ“** (ანგ., გვ. 9). როდესაც ჩვენ ვამბობთ, რომ ევროსაბჭო არა ოდენ რეკომენდაციის, არამედ იძულების წესით ცდილობს რეკომენდაციის ცხოვრებაში გატარებას, არ იფიქროთ, რომ ეს შეფასება მხოლოდ ჩვენეული ინტერპრეტაციაა. ეს თავად ხსენებულ ანგარიშშია დაუფარავად აღნიშნული. აი, იხილეთ ციტატა: **„მიუხედავად იმისა, რომ უკანასკნელ წლებში, საქართველოს რამოდენიმე კანონში შევიდა ცვლილებები. . ., ეს ქმედებები არ წამოადგენდნენ მთავრობის გამიზნული პოლიტიკის შედეგს. . . ეს ცვლილებები განხორციელდა. . . ევროპის საბჭოს ზეწოლის** (ხაზგასმა ყველგან ჩვენია-ავტ.) **შესაბამისად მომხდარიყო საქართველოს კანონმდებლობის ლიბერალიზაცია. . .“** (ანგ., გვ. 11). კანონმდებლობის ლიბერალიზაცია კი ქვეყნის სოდომ-გომორიზაციის წინაპირობაა, რაც რეკომენდაციის შინაარსიცაა და იმავდროულად მიზანიც, რაშიც თავადვე დავრწმუნდებით, როდესაც ამ რეკომენდაციებს გავეცნობით.

 პირელი, რაც შეიძლეა ევროსაბჭოს რეკომენდაციაზე ითქვას, ისაა, რომ ეს არის ორმაგი სტანდარტებით მეტყველი დოკუმენტი, რომელიც უმცირესობების უფლებათა დაცის საბაბით უმრავლესობის უფლებების უგულვებელყოფას ახდენს. უმრავლესობის უფლებების დარღვევა საფუძვლებშივე ხდება, ვინაიდან ჩვენ გვეკრძალება, ჩვენი მრწამსის შესაბამისად, ჰომოსექსუალიზმსა და მსგავს გამოვლინებებს ცოდვა ვუწოდოთ, მეტიც, პერსპექტივაში ხდება ამგვარი კრიტიკიული აზრის გამოთქმისთვის სისხლის-სამართლებრივი პასუხისმგებლობის დაკისრება, ანუ ხდება კრიტიკის თანდათანობითი კრიმინალიზაცია. მშობლებს ერთმევათ უფლება, თავანთი მომვალი თაობა აღზარდონ საკუთარი მრწამსისა და ზნეობის შესაბამისად, რაც ჩვენი კონსტიტუციური უფლებაა და რაც ასევე გარანტირებულია სამოქალაქო და პოლიტიკური უფლებების შესახებ საერთაშორისო პაქტის მე-18 მუხლის მე-4 პუნქტით, რითაც ამ პაქტზე ხელმომწერი სახელმწიფოები, მათ შორის საქართველო, ვალდებულებას იღებენ პატივი სცენ მშობელთა თავისუფლებას, უზრუნველყონ თავიანთი შვილების რელიგიური და ზნეობრივი აღზრდა საკუთარი მრწამსის შესაბამისად.

 ქართველ ხალხს ერთმევა უფლება იზრუნოს საზოგადოებრივი ზნეობის დაცვისათვის, რათა მისი მომავალი თაობის აღზრდას შეექმნას ისეთი ჯანსაღი ზნეობრივი გარემო და პირობები, როგორიც თავად საზოგადოებას მიაჩნია მისაღებად. ეს, გარდა კონსტიტუციური უფლებისა, ასევე გარანტირებულია ადამიანის უფლებათა და ძირითად თავისუფლებათა დაცვის შესახებ კონვენციის მე-9 მუხლის მე-2 ნაწილით, სადაც პირდაპირ წერია, რომ თავად სახელმწიფოს აქვს უფლებამოსილება საზოგადოების ინტერესებიდან გამომდინარე კანონით შეზღუდოს თვით ისეთი რელიგიისა და მოძღვრებათა აღმსარებლობა, რომლებიც საფრთხეს უქმნიან საზოგადოებრივ წესრიგს, მოსახლეობის ჯანმრთელობას ან ზნეობრიობას ან სხვა პირთა უფლებათა და თავისუფლებათა დაცვას. და თუ სახელმწიფო ამა თუ იმ ეტაპზე ვერ უზრუნველყოფს ამგვარ დაცვას, საზოგადოებრივი ინტერესებიდან გამომდინარე, საზოგადოება ვალდებულია თავად დაიცვას თავისი მომავალი თაობა. ეს უკანასკნელი შეზღუდვა სავსებით ვრცელდება ჰომოსექსუალიზმზე (და მსგავს გამოვლინებებზე), ვინაიდან მან მკაფიოდ მიიღო იდეოლოგიის ფორმა და შინაარსი, პროპაგანდისული ხასიათი, აღჭურვილი მსოფლიო ლობითა და აპოლოგიით.

 ევროსაბჭოს რეკომენდაცია იჭრება თვით ოჯახში და, ფაქტობრივად, მშობლებს შვილებს ართმევს. ზემოთ ხსენებულ ანგარიშში, როგორც დისკრიმინაციის გამოვლინება, მოყვანილია მაგალითი იმისა, თუ როგორ ცდილობდა დედა სამედიცინო საშუალებებით განეკურნა თავისი შვილი სექსუალური გადახრიდან. მშობლის ასეთი ქმედება დისკრიმინაციად შეფასდა, იგი იგმობა და რეკომენდაცია ეძლვა სახელმწიფოს, რათა შეიმუშაოს მექანიზმები მშობელთა მსგავსი ქმედებების შესაზღუდად. აი, ამონარიდები ევროსაბჭოს რეკომენდაციიდან: **„იმის გათვალისწინებით, რომ მშობლის უფლებასთან და მეურვეობასთან დაკავშირებული გადაწყვეტილების მიღებისას ძირითადი ფაქტორი უნდა იყოს ბავშვის საუკეთესო ინტერესი, წევრმა სახელმწიფოებმა უნდა უზრუნველყონ, რომ გადაწყვეტილების მიღება მოხდეს სექსუალური ორიენტაციისა და გენდერული იდენტობის ნიშნით“** (გვ. 39); **„16. სახელმწიფომ არასრულწლოვან ლგბტ პირებს უნდა შესთავაზოს ეფექტური დაცვა ოჯახური ძალადობისაგან, მათ შორის ფსიქოლოგიური ზეწოლისაგან ოჯახის წერთა მხრიდან, რომლებიც აიძულებენ არასრულწლოვან ლგბტ პირებს გაიაროს სამედიცინო მკურნალობა ორიენტაციის შესაცვლელად“** (გვ. 8). ამგვარად, ჩვენ გვერთმევა კონსტიტუციით გარანტირებული უფლება ტრადიციული ოჯახის ქონისა, ტრადიციული ოჯახური თანაცხოვრებისა, დედა-შვილობისა და მამა-შვილობისა. მშობლებს ერთმევათ უფლება, თავად განსაზღვრონ, რა არის მათი „**ბავშვის საუკეთესო ინტერესი“, -** რეკომენდაციის თანახმად, თურმე, ბავშვების საუკეთესო ინტერესი ზნეობრიობა და სიწმინდე კი არ არის, არამედ მათი სექსუალური გადახრის საბოლოოდ ჩამოყალიბებისთვის ხელშეწყობაა.

 მსოფლიო ჯანდცვის ორგანიზაციამ ოცდახუთიოდე წლის წინ ჰომოსექსუალიზმი ამოიღო დაავადებათა ნუსხიდან და მას მისცა სექსუალური ორიენტაციის, ნორმის კვალიფიკაცია. ეს, რა თქმა უნდა, იყო ლგბტ პირთა ლობის ზეწოლის შედეგად მიღებული პოლიტიკური გადაწყვეტილება და მას სამედიცინო-მეცნიერულ გადაწყვეტილებასთან არანაირი კაშირი არა აქვს. ამ გადაწყვეტილების შემდეგ დაიწყო ფართომასშტაბიანი ზეწოლა სამედიცინო პერსონალზე, სამედიცინო დაწესებულებებსა და სამეცნიერო ცენტრებზე, რათა ეს გადაწყვეტილება ასახულიყო ყველა სამედიცინო კვლევასა და დოკუმენტში. ეს ზეწოლა რეპრესიული ხასიათის იყო და დღემდე ასეთად რჩება. ურჩები იდევნებოდნენ და იდევნებიან, მათ ათავისუფლებენ სამსახურიდან. ხედავთ, განსხვავებული აზრისადმი როგორი ორმაგსტანდარტული მიდგომა აქვს დასავლეთს? აი, ეს არის მისი რეალური დემოკრატიული ფიზიონომია. მაგრამ, მიუხედავად დევნისა, ჯერ კიდევ რჩებიან კეთილსინდისიერი, მსოფლიო ავტორიტეტის მქონე მედიკოსები და მეცნიერები, რომლებიც არ ეთანხმებიან მსოფლიო ჯანდაცვის ორგანიზაციის ხსენებულ გადაწყვეტილებას და ჰომოსექსუალიზმის (ლგბტ) გამოვლინებას ნორმიდან გადახრად მიიჩნევენ. საგულისხმოა, რომ ამ მეცნიერების მიერ გამოყენეული ფსიქო-თერაპიის მეთოდებით მრავალი ლგბტ პირი განიკურნა გადახრისაგან, რაც უცილობლად ამტკიცებს, რომ მსგავსი სეექსუალობა არის გადახრა; ეს და სხვა კვლევები ასევე ანგრევენ იმ ცრუ მითს, რომ, თითქოს, ლგბტ სექსუალობა თანდაყოლილი (ე.ი. გეტეკური) იდენტობაა და, შესაბამისად, არ იკურნება. მედიცინას რომ თავი დავანებოთ, თავად ეკლესიას აქვს უდიდესი გამოცდილება (და მისია) იმისა, რომ დაეხმაროს მასთან მისულ პიროვნებას, დაძლიოს სექსუალური დეზორიენტაცია, და უმრავლეს შემთხვევაში, თუკი საშველად მისულს აღმოაჩნდება საკმარისი ნებელობა, გამოცდილი მოძღვარი აღწევს კიდეც მიზანს. შედეგად მრავალი სულიერად და ფიზიკურად გაუბედურებული პიროვნება დაუბრუნდა ნორმალურ ცხოვრებას, მრავალმა შექმნა ნორმალური ოჯახი, ჰყავს შვილები და ცხოვრობს მშვიდად. ეს გამოცდილება ანგრევს ყველა იმ მითს, რასაც ლგბტ აპოლოგეტები და მათი ლობისტები ნერგავენ ადამიანების ცნობიერებაში. სწორედ ამიტომაც სძულთ განსაკუთრებიტ ლგბტ იდეოლოგებს ეკლესია და ამიტომ ებრძვიან მას ასე გამწარებით.

 ევროსაბჭოს რეკომენდაციაში ცალკე საკითხადაა გამოყოფილი განათლების სფერო და ქეყნებს აძლევს რეკომენდაციას, რომ საგანმანათლებლო გეგემებსა და პროგრამებში შეიტანოს ისეთი „საგანმანათლებლო“ მასალები, რომლებიც მოზარდებს ჩაუნერგავენ ლგბტ გამოვლინების მიმართ პოზიტიურ განწყობას, დაუსახავენ ლგბტ სექსუალურ ქცევას ნორმალური ცხოვრების წესად. აი, ამონარიდები ზემოთ ხსენებული დოკუმენტიდან:

**„9. განათლების სამინისტრომ, სხვა შესაბამის სახელმწიფო უწყებებთან და სამოქალაქო საზოგადოებასთან ერთად, უნდა შეიმუშაოს პროგრამები, რომლებიც რეალურად უზრუნველყოფენ ინკლუზიურ განათლებას; მაგალითად, შესაძლებელია სასკოლო პროგრამებში სექსუალური ორიენტაციისა და გენდერული იდენტობის საკითხების ჩარვთა“** (გვ. 7);

**„32. ბავშვის უპირატესი ინტერესის გათვალისწინებით, შესაბამისი ზომები უნდა იქნას მიღებული სკოლებში უთიერთშემწყნარებლობისა და პატივისცემის მხარდასაჭერად მიუხედავად სექსუალური ორიენტაციისა და გენდერული იდენტობისა. აღნიშნული უნდა მოიცავდეს სექსუალური ორიენტაციისა და გენდერული იდენტობის შესახებ ობიექტური ინფორმაციის მიწოდებას გეგმებსა და საგანმანათლებლო მასალებში. აღნიშნული უნდა მოიცადეს მოსწავლეთა და სტუდენტთა აუცილებელი ინფორმაციით, დაცვითა და მხარდაჭერით უზრუნელყოფას, რათა მათ შეძლონ მათი სექსუალური ორიენტაციითა და გენდერული იდენტობის შესაბამისად ცხოვრება“** (გვ. 39).

 დააკვირდით, თურმე ბავშის უპირატესი ინტერესია ის ინტერესები, რომელსაც მას ლგბტზირებული ევროპა დაუსახავს, და არა ოჯახი და საზოგადოება, მათი კულტურა და ტრადიციები, რწმენა და ზნეობა. ევროსაბჭოს რეკომენდაციების თანახმად მოზარდის უპირატესი ინტერესია ლიბერ-ლგბტური ნორმებით ცხორება, და არა წარუვალი, ღმრთისმიერი, სახარებისეული მცნებებით ცხოვრება, ყოველივე იმით, რაც იყო ჩვენი ისტორიულად გამოცდილი გზამკვლევი, სულიერად და ფიზიკურად გადამრჩენი, - სახარებისეული სარწმუნოებრივი და ზნეობრივი კატეგორიები და ნორმები. დღეს თუ ეს დავუშვით, ხვალ იგივე ევროპა გვეტყვის, რომ თქვენი მოზარდის უპირატესი ინტერესია პედოფილური კავშირი და თუკი ვინმე ზრდასრულმა აცდუნა და დაითანხმა იგი სექსუალურ აქტზე, თქვენ უფლება არ გექნებათ თქვენი ბიჭუნა ან გოგონა გამოსტაცოს ვინმე ბიძიას და/ან დეიდას. ხვალ ევროპა ასევე მოგვიწოდებს ჩვენ, მშობლებს, რომ სექსუალური კავშირი ვიქონიოთ ჩვენს შვილებთან, შვილებს - ერთმანეთთან, ყველას ყველასთან, ნებისმიერს - ნებისმიერთან, ცხოველებისა და გვამების ჩათვლით. ყველას, ვინც დღეს ლგბტ-დამცელად გვევლინება, ხვალ იგივე არგუმენტებით პედოფილიისა და ინცესტის დამცველად მოგვევლინება. დღეს ჰომოფობიასთან ბრძოლის საბაბით ქადაგებენ ჰომოსექსუალიზმსა და სხა გადახრებს, ხვალ ინცესტოფობიითა და პედოფილოფობიის დროშებით გამოვლენ და იქადაგებენ გაუგონარ ზნედაცემულობას. და თუ ეს მივიღეთ და შევიწყნართ, ეს იქნება ჩვენი ქვეყნის დაცემა, ფიზიკური და სულიერი განადგურება. ეს იქნება ქვეყნის დასასრული.

 ევროკავშირის რეკომენდაციები მრავალ სხვა საკითხსაც ეხება, როგორიცაა ერთსქესიანი ქორწინებების ლეგალიზება და დაკანონება, ერთსქესიანი ოჯახების მიერ შვილად აყვანისა და კიდევ მრავალი სხვა საკითხი, რომელთა მთავარი მიზანია საზოგადოებაში, განსაკუთრებით მოზარდებში ლგბტ გამოვლინების ხელშეწყობა და ამის მოწინააღმდეგეების კრიმინალიზაცია. ერთ-ერთი რეკომენდაცია შეეხებაა სქესის გამოცვლის ლიბერალიზაციასა და სახელმწიფოს მხრიდან ხელშეწყობას. აი, ამონარიდი ევროსაბჭოს რეკომენდაციიდან: **„4. აუცილებელია სქესიის კვლავმინიჭების პროცესის რეგულირება ისე, რომ ტრანსგენდერ პირებს ეფექტურად მიუწვდებოდეთ ხელი საყოველთაოდ აღიარებულ საეთაშორისო სტანდარტების შესაბამის ფსიქოლოგიურ და ენდოკრინოლოგიურ დახმარებაზე, და ამის ხარჯებს საზოგადოებრივი ჯანდაცვა უნდა ფარავდეს“** (გვ. 7). ხედავთ, საქართველოში, სადაც მოსახლეობის აბსოლუტურ უმრავლესობას ხელმოკლეობის გამო არა აქვს საშუალება, მიიღოს ელემენტარული აუცილებელი სამედიცინო დახმარება, ევროსაბჭო ზრუნავს ტრანსგენდერების სქესის გამოცვლის ხელშეწყობაზე და სახელმწიფოს აკისრებს ვალდებულებას, თავად გაიღოს ხარჯები მათ სამედიცინო მომსახურებაზე.

 ზემოხსენებულ ანგარიშში მოყვანილია ცალკეული ფაქტები ლგბტ პირთა მიმართ ძალადობისა, რაც არა ლგბტ ნიშნით ჩადენილ დანაშაულებათა, მათ შორის - ძალადობათა ფონურ მაჩვენებლებთან შედარებით იმდენად უმნიშვნელოა, რომ ნულოვნად შეგვიძლია მივიჩნიოთ. ამ ერთეულ შემთხევებთან დაკავშირებითაც კი ევროსაბჭო და მისი აგენტები საქართველოში განგაშს ტეხენ. ამავე დროს ისინი დუმდნენ ნაციონალური ხელისუფლების მმართველობის პერიოდში მოქალაქეების მიმართ გამოვლენილ მასობრივ ძალადობასა და დისკრიმინაციასთან, მკვლელობებსა და გაუპატიურებებთან, ქონების იძულებით წართმევასა და ბიზნესის რეკეტირებასთან დაკაშირებით, და ამ დუმილით ხელს უწყობდნენ ნაცებს ამ ძალადობებში. ეს არცაა გასაკირი, რადგან ევროპას არ აღელვებს უმრავლესობის მიმართ გამოვლენილი ძალადობის უამრავი, ათიათასობით ფაქტი, ხოლო უმცირესობის მიმართ გამოვლენილი ერთეული შემთხვევები მისი აღშფოთებისა და რეაგირების საგანია. სწორედ ამიტომ ვამბობთ, რომ დღევანდელი გაგებით დემოკრატია არის უმცირესობის დიქატატი უმრავლესობაზე.

 თუმცა დუმილს ვინ ჩივის, - ჩვენ ხელი მიგვიწვდა დოკუმენტებზე (GOVERNMENT END CONTROL, Nikolas Rose, BRIT. J. CRIMINOL. (2000) 40, 321-339), რომლიდანაც მკაფიოდ ჩანს, რომ სწორედ დასავლეთიდან იყო წახალისებული ნაციონალური ხელისუფლების მიერ განხორციელებული საზოგადოების დაშინებისა და რეპრესიული გზით მართვადად ქცევის მეთოდები და პროცესი, მასობრივი დაპატიმრებები და რეკეტი. როგორც ხსენებული დოკუმენტიდან ირკვეა, ეს წახალისება ხდებოდა ასეთი რეპრესიული მიდგომების აღწერისა და დასაშვებად მიჩნევის გზით, რაც, საბოლოოდ, გამოვლინდა იმ ათასი უბედურებით, რასაც ნაციონალური ხელისუფლება, - ნუ დავუკარგავთ და, - ასე მონდომებითა და გადაჭარბებით ასრულებდა. ამიტომ გვაქვს სრული უფლება ხმამაღლა განვაცხადოთ, რომ დასავლეთს არ აღელვებს ქართველი ხალხი, მისი ტკივილი, უფლებები და ინტერესები. მას ჭირდება მართული, დამონებულ-დაბეჩავებული საზოგადოება, რომლის მართვაც უპრობლემოდ შეეძლება თავისი, და არა ქართველი ხალხის ინტერესებიდან გამომდინარე.

 ამიტომ ვამბობთ: ჩვენ არ გვინდა ასეთი ევროპა, ასეთი დასავლეთი. განსახილველი თემიდან გამომდინარე კი ვაცხადებთ: ჩვენ არ გვინდა დღეს სოდომ-გომორული, ხვალ კი პიდოფილურ-ინცესტური ევროპა, რომელიც ფეხქვეშ თელავს ქართველი ხალხის უფლებებსა და ძირეულ ინტერესებს. ჩვენ გვაქვს არჩევანის უფლება. მოვითხოვთ რეფერენდუმს ამ საკითხთან დაკავშირებით.

ავთანდილ უნგიაძე

მართლმადიდებელ მშობელთა კავშირი

1. საუბარია ევროპის საბჭოს მინისტრთა კომიტეტის მიერ 2010 წლის 31 მარტს მიღებულ რეკომენდაციაზე „სექსუალური ორიენტაციის და გენდერული იდენტობის საფუძველზე დისკრიმინაციასთან ბრძოლის ზომების შესახებ“ [↑](#footnote-ref-1)
2. მკაფიოდ გადმოცემული რუის-ურბნისისი კრების ძეგლისწერაში [↑](#footnote-ref-2)